b'\n_START_ARTICLE_\nNovela o sokolu\n_START_PARAGRAPH_\nNovela o sokolu je deveta, predzadnja novela petega dne v sklopu pripovedi Dekameron italijanskega pisatelja Giovannija Boccaccia._NEWLINE_Novele petega dne govorijo o ljubezni. Snov vsebuje precej srednjeve\xc5\xa1kih potez, saj gre za plemenito vite\xc5\xa1ko ljubezen do plemenite drame. Vendar ta ljubezen nima ve\xc4\x8d prave fevdalne barve, junaki so postavljeni v sodobno mestno \xc5\xbeivljenje, nekdanje vite\xc5\xa1ke pustolov\xc5\xa1\xc4\x8dine so nadomestili vsakdanji, stvarni in preprosti dogodki. Namesto fevdalnih in kr\xc5\xa1\xc4\x8danskih idej so v ospredju plemeniti, telesno in duhovno lepi ljudje. Tudi po obliki je tipi\xc4\x8dno renesan\xc4\x8dna, zgrajena je okoli osrednjega dogodka, razplet je presenetljiv, v njem igra glavno vlogo konkreten predmet \xe2\x80\x93 sokol.\n_START_SECTION_\nVsebina\n_START_PARAGRAPH_\nFederigo degli Alberighi (Frederik) je zaljubljen v gospo Giovanno, ta pa ga ne ljubi (Federigo zaradi nje osiroma\xc5\xa1i in se preseli na majhno posestvo). Giovanna kmalu ovdovi. Ko se je \xc4\x8dez poletje s svojim sinom odpravila na de\xc5\xbeelo na svoje posestvo, blizu Federikovega, je njen sin vzljubil Federigovega sokola, ki je bil edino, kar je Federiku \xc5\xa1e ostalo. De\xc4\x8dek je zbolel in mati je bila \xc5\xbealostna. Sin si je za\xc5\xbeelel sokola. Mati je od\xc5\xa1la k Federigu in ga prosila, \xc4\x8de bi pri njem lahko obedovala. Ker ta ni imel ni\xc4\x8desar drugega, gospo pa je ljubil, ji je pripravil svojega sokola. Ko ga je gospa pri obedu prosila za sokola, ji je povedal, da ga je skuhal zanjo. Najprej ga je okregala, kasneje pa je dojela, kako se je \xc5\xbertvoval zanjo. Sin ji umre. Giovanna se s Federigom poro\xc4\x8di in ga naredi bogatega.'